CELEX: 32021D0260
Language: et
Date: 2021-02-11 00:00:00
Title: Komisjoni rakendusotsus (EL) 2021/260, 11. veebruar 2021, millega kiidetakse Euroopa Parlamendi ja nõukogu määruse (EL) 2016/429 artikli 226 lõike 3 kohaselt heaks riiklikud meetmed, mille eesmärk on piirata teatavate veeloomataudide mõju, ning tunnistatakse kehtetuks komisjoni otsus 2010/221/EL (teatavaks tehtud numbri C(2021) 773 all) (EMPs kohaldatav tekst)

19.2.2021   
               
               
                  ET
               
               
                  Euroopa Liidu Teataja
               
               
                  L 59/1
               
            
         KOMISJONI RAKENDUSOTSUS (EL) 2021/260,
         11. veebruar 2021,
         millega kiidetakse Euroopa Parlamendi ja nõukogu määruse (EL) 2016/429 artikli 226 lõike 3 kohaselt heaks riiklikud meetmed, mille eesmärk on piirata teatavate veeloomataudide mõju, ning tunnistatakse kehtetuks komisjoni otsus 2010/221/EL
         
            
               (teatavaks tehtud numbri C(2021) 773 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 226 lõiget 3,
         ning arvestades järgmist:
         
                     (1)
                  
                  
                     Nõukogu direktiivis 2006/88/EÜ (2) on muu hulgas sätestatud loomatervisenõuded, mida tuleb kohaldada vesiviljelusloomade ja vesiviljelustoodete turuleviimise, impordi ja transiidi suhtes, minimaalsed ennetusmeetmed, mille eesmärk on suurendada teadlikkust vesiviljelusloomadel esinevatest taudidest, ning minimaalsed tõrjemeetmed, mida kohaldatakse teatavate veeloomataudide kahtluse või puhangu korral. See direktiiv on tunnistatud kehtetuks määrusega (EL) 2016/429, mida hakatakse kohaldama 21. aprillil 2021.
                  
               
                     (2)
                  
                  
                     Määruse (EL) 2016/429 artikli 9 lõike 1 punktis d käsitletakse tõrje-eeskirju, mida kohaldatakse loetellu kantud taudide suhtes, mille puhul on vaja võtta meetmeid, et ennetada nende levikut seoses liitu sisenemisega või liikmesriikidevahelise liikumisega.
                  
               
                     (3)
                  
                  
                     Liidu vesiviljelus on liikmesriikides kasvatatavate liikide ja kasutatavate tootmissüsteemide poolest väga mitmekesine ning on tõenäoline, et see mitmekesisus aja jooksul suureneb. Sellest tulenevalt võivad teatavad taudid, mis ei ole määruse (EL) 2016/429 artikli 9 lõike 1 punkti d kohased loetellu kantud taudid, olla teatavate liikmesriikide puhul siiski olulised kas liigi esinemise tõttu nendes liikmesriikides või seal kasutatavate vesiviljeluse tootmismeetodite tõttu. Kui muu taud kui määruse (EL) 2016/429 artikli 9 lõike 1 punktis d osutatud loetellu kantud taud kujutab endast nendes liikmesriikides olulist riski veeloomade tervisele, võivad liikmesriigid taudi leviku tõkestamiseks võtta kõnealuse määruse artikli 226 lõike 1 kohaseid riiklikke meetmeid, tingimusel et need meetmed on asjakohased ja vajalikud taotletavate eesmärkide saavutamiseks.
                  
               
                     (4)
                  
                  
                     Tagamaks, et liikmesriigi kavandatavad riiklikud meetmed on asjakohased ja vajalikud, tuleb komisjoni eelnevalt teavitada kõikidest meetmetest, mis võivad mõjutada veeloomade liikumist liikmesriikide vahel, et meetmed oleks võimalik heaks kiita või neid vajaduse korral muuta.
                  
               
                     (5)
                  
                  
                     Teatavad liikmesriigid on saanud heakskiidu riiklike meetmete vastuvõtmiseks, et piirata teatavate taudide mõju vesiviljelusloomadele vastavalt direktiivi 2006/88/EÜ artiklile 43. Üksikasjad nende liikmesriikide kohta ja taudide kohta, mille suhtes nad on kehtestanud riiklikud meetmed, on sätestatud komisjoni otsuses 2010/221/EL (3).
                  
               
                     (6)
                  
                  
                     Teatavad liikmesriigid on saanud karpkalade herpesviroosi suhtes taudivaba staatuse või rakendavad kõnealuse taudi suhtes direktiivi 2006/88/EÜ kohast heakskiidetud likvideerimis- või seireprogrammi. Nüüd aga on karpkalade herpesviroos loetellu kantud komisjoni rakendusmääruse (EL) 2018/1882 (4) kohase E-kategooria taudina, mis tähendab, et tegemist on loetellu kantud taudiga, mida on liidus vaja seirata. Seepärast võib selle puhul kaaluda määruse (EL) 2016/429 artikli 226 kohaste riiklike meetmete võtmist.
                  
               
                     (7)
                  
                  
                     Selleks et tagada sujuv üleminek määruse (EL) 2016/429 kohasele uuele korrale, peavad asjaomased liikmesriigid taotlema määruse (EL) 2016/429 artikli 226 lõike 2 kohaselt riiklike meetmete heakskiitmist alates 21. aprillist 2021.
                  
               
                     (8)
                  
                  
                     Komisjon on asjaomaste liikmesriikide kavandatud meetmeid hinnanud, võttes arvesse Maailma Loomatervise Organisatsiooni (OIE) standardeid (5) ning asjaomaste taudide ja kavandatud meetmete üldist mõju liidule. Komisjon leiab, et asjaomased liikmesriigid on tõendanud kõnealuste meetmete asjakohasust ja vajalikkust, ning seega on põhjendatud nende heakskiitmine eesmärgiga hoida ära asjaomaste taudide sissetoomine nende liikmesriikide territooriumile või tõkestada nende taudide levikut liikmesriikide vahel. Asjaomased liikmesriigid tuleks vastavalt vajadusele kanda käesoleva otsuse lisades esitatud loeteludesse.
                  
               
                     (9)
                  
                  
                     Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, jätkatakse pärast väljaastumislepingus sätestatud üleminekuperioodi lõppu määruse (EL) 2016/429 ja sellel põhinevate komisjoni õigusaktide kohaldamist Ühendkuningriigi suhtes ja Ühendkuningriigis seoses Põhja-Iirimaaga. Seetõttu tuleks Ühendkuningriik (Põhja-Iirimaa) vastavalt vajadusele kanda käesoleva otsuse lisades esitatud loeteludesse.
                  
               
                     (10)
                  
                  
                     Selleks et kaitsta konkreetset taudi käsitlevaid määruse (EL) 2016/429 artikli 226 lõike 3 kohaselt heaks kiidetud riiklikke meetmeid võtvate liikmesriikide tervisestaatust, peavad asjaomase taudi suhtes vastuvõtlike veeloomaliikide saadetised pärinema liikmesriigist või selle osast, mis on sellest taudist vaba. Selliste saadetistega peab kaasas olema taudivaba staatust tõendav ametlik sertifikaat.
                  
               
                     (11)
                  
                  
                     Näidised loomatervise sertifikaatide kohta, millega tõendatakse määruse (EL) 2016/429 artikli 226 lõike 3 kohaselt heaks kiidetud riiklikke meetmeid võtvasse liikmesriiki või selle osasse saadetava saadetise päritolukohta, on lisatud komisjoni rakendusmääruses (EL) 2020/2236 (6) esitatud veeloomade liikmesriikidevahelise liikumise ametlike sertifikaatide asjakohaste näidiste hulka. Kõnealuseid loomatervise sertifikaate tuleb kasutada juhul, kui loetellu kantud liiki kuuluvad veeloomad viiakse liikmesriiki või selle osasse, mille puhul komisjon on kooskõlas määruse (EL) 2016/429 artikli 226 lõikega 3 riiklikud meetmed heaks kiitnud.
                  
               
                     (12)
                  
                  
                     Käesoleva otsusega heaks kiidetud riiklikke meetmeid tuleks kohaldada ainult seni, kuni need on asjakohased ja vajalikud, et ennetada taudide sissetoomist asjaomastesse liikmesriikidesse või tõkestada nende levikut liikmesriikide vahel. Selleks et komisjon saaks selliste meetmete asjakohasust ja vajalikkust korrapäraselt hinnata ning anda vajaduse korral võimaluse meetmeid muuta, peaksid liikmesriigid saatma komisjonile igal aastal aruande, milles kirjeldatakse üksikasjalikult meetmete toimimist eelneval aastal. Sellised iga-aastased aruanded ja muud asjakohased aruanded peaksid sisaldama teatavat teavet, mis on sätestatud komisjoni rakendusmääruses (EL) 2020/2002 (7).
                  
               
                     (13)
                  
                  
                     Määruse (EL) 2016/429 artikli 226 lõike 3 kohaselt heaks kiidetud likvideerimisprogrammid peaksid parandama taudiolukorda mõistliku aja jooksul. Ühtsuse huvides ei tohiks see ajavahemik olla pikem kui ajavahemik, mille jooksul tuleb lõpule viia C-kategooria taudi likvideerimise programm. Määruse (EL) 2016/429 artikli 226 lõike 3 kohaselt heaks kiidetud likvideerimisprogrammi kohaldamisaeg ei tohiks seega ületada kuut aastat alates kuupäevast, mil komisjon on selle esmakordselt heaks kiitnud. Nõuetekohaselt põhjendatud juhtudel ja asjaomase liikmesriigi taotlusel peaks komisjonil olema võimalik pikendada likvideerimisprogrammi kohaldamisaega veel kuue aasta võrra. Maksimaalne kohaldamisaeg kehtestatakse selleks, et anda piisavalt aega likvideerimisprogrammi lõpuleviimiseks ning hoida samas ära veeloomade liidusisese liikumise ebaproportsionaalseid ja pikaajalisi häireid.
                  
               
                     (14)
                  
                  
                     Liidu õigusaktide selguse huvides tuleks otsus 2010/221/EL kehtetuks tunnistada.
                  
               
                     (15)
                  
                  
                     Kuna määrust (EL) 2016/429 hakatakse kohaldama alates 21. aprillist 2021, tuleks ka käesolevat otsust kohaldada alates samast kuupäevast.
                  
               
                     (16)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Reguleerimisese ja kohaldamisala
            Käesoleva otsusega kiidetakse määruse (EL) 2016/429 artikli 226 lõike 3 kohaselt heaks riiklikud meetmed, mille on vastu võtnud I või II lisas loetletud liikmesriigid või nende osad, et piirata teatavate veeloomi mõjutavate taudide mõju, ning selles sätestatakse:
            
                        a)
                     
                     
                        nende meetmete esialgse ja jätkuva heakskiitmise tingimused;
                     
                  
                        b)
                     
                     
                        piirangud veeloomade liikumisele liikmesriikide vahel;
                     
                  
                        c)
                     
                     
                        liikmesriikide aruandluskohustused.
                     
                  
         
            Artikkel 2
            Taudivabu alasid hõlmavate riiklike meetmete heakskiitmine
            I lisa tabeli teises või neljandas veerus loetletud liikmesriigid või nende osad loetakse olevat kõnealuse tabeli esimeses veerus loetletud taudidest vabad ning neile antakse määruse (EL) 2016/429 artikli 226 lõike 3 kohaselt heakskiit võtta vastu riiklikke meetmeid.
         
         
            Artikkel 3
            Likvideerimisprogrammide heakskiitmine taudide puhul, mille suhtes kohaldatakse riiklikke meetmeid
            
               1.   Kiidetakse heaks II lisa tabeli teises veerus loetletud liikmesriikide vastu võetud ja selle tabeli neljandas veerus loetletud alasid hõlmavad likvideerimisprogrammid, mis käsitlevad sama tabeli esimeses veerus loetletud taude, mille suhtes kohaldatakse riiklikke meetmeid.
            
            
               2.   Likvideerimisprogrammi kohaldamisaeg ei tohi ületada kuut aastat alates kuupäevast, mil komisjon on selle esmakordselt heaks kiitnud. Nõuetekohaselt põhjendatud juhtudel võib komisjon asjaomase liikmesriigi taotlusel pikendada likvideerimisprogrammi kohaldamisaega veel kuue aasta võrra.
            
         
         
            Artikkel 4
            Selliste vastuvõtlikku liiki kuuluvate veeloomade liikumine liikmesriikide või nende osade vahel, kelle suhtes kohaldatakse riiklikke meetmeid, sealhulgas likvideerimisprogramme
            III lisa tabeli teises veerus nimetatud taudidele vastuvõtlikku liiki kuuluvaid veeloomi võib I või II lisa tabeli teises või neljandas veerus loetletud liikmesriikidesse või nende osadesse vedada üksnes juhul, kui:
            
                        a)
                     
                     
                        need on pärit liikmesriigist või selle osast, mis on asjaomasest taudist vabana kantud I lisa tabeli teise või neljanda veeru loetellu, ning
                     
                  
                        b)
                     
                     
                        nendega on kaasas päritoluliikmesriigi pädeva asutuse väljastatud ametlik sertifikaat, mis on koostatud vastavalt rakendusmääruse (EL) 2020/2236 I lisa 1., 2., 3. või 5. peatükis sätestatud asjakohasele loomatervise sertifikaadi näidisele ning milles on täpsustatud asjaomaste riiklike erimeetmete puhul asjakohased tagatised.
                     
                  
         
            Artikkel 5
            Liikmesriikide iga-aastased aruanded
            
               1.   I või II lisa tabeli teises veerus loetletud liikmesriigid esitavad komisjonile hiljemalt iga aasta 30. aprilliks aruande heakskiidetud riiklike meetmete kohta, mis käsitlevad vastavalt vajadusele kas artiklis 2 osutatud liikmesriikide või nende osade taudivaba staatust või artiklis 3 osutatud likvideerimisprogramme.
            
            
               2.   Lõikes 1 osutatud aruanne sisaldab järgmist:
               
                           a)
                        
                        
                           teave eelneval kalendriaastal taudivaba staatuse säilitamiseks võetud meetmete kohta, sealhulgas vähemalt rakendusmääruse (EL) 2020/2002 III lisas sätestatud teave, või
                        
                     
                           b)
                        
                        
                           teave likvideerimisprogrammi edenemise kohta, sealhulgas eelneval kalendriaastal tehtud analüüside üksikasjad ja vähemalt rakendusmääruse (EL) 2020/2002 V lisa 4. jaos sätestatud teave.
                        
                     
            
               3.   Lõikes 1 osutatud aruandes esitatakse põhjused, miks tuleks vastavalt vajadusele kas taudivaba staatuse säilitamise meetmeid või likvideerimisprogrammi kohaldada veel ühe kalendriaasta jooksul. Eelkõige tuuakse välja ravi, vaktsiinide või taudidele resistentsete varude olemasolu või muu asjakohane areng, kui üks või mitu neist on alates eelmise aruande esitamisest muutunud asjaomase taudi puhul rakendatavaks ennetus- ja tõrjevõimaluseks.
            
         
         
            Artikkel 6
            Heakskiidetud riiklike meetmete muutmine
            Komisjon võib I ja II lisas sätestatud riiklikke meetmeid muuta, kui artikli 5 lõikes 3 osutatud teabest või muust loomatervise suundumusi käsitlevast teabest nähtub, et liikumispiirangute kehtestamine liikmesriikide vahel ei ole enam vajalik või põhjendatud, et hoida ära konkreetse taudi sissetoomist või tõkestada selle levikut.
         
         
            Artikkel 7
            Kehtetuks tunnistamine
            Komisjoni otsus 2010/221/EL tunnistatakse kehtetuks alates 21. aprillist 2021.
         
         
            Artikkel 8
            Kohaldamine
            Käesolevat otsust kohaldatakse alates 21. aprillist 2021.
         
         
            Artikkel 9
            Adressaadid
            Käesolev otsus on adresseeritud liikmesriikidele.
         
         
            Brüssel, 11. veebruar 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 84, 31.3.2016, lk 1.
         
            (2)  Nõukogu 24. oktoobri 2006. aasta direktiiv 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta (ELT L 328, 24.11.2006, lk 14).
         
            (3)  Komisjoni 15. aprilli 2010. aasta otsus 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43 (ELT L 98, 20.4.2010, lk 7).
         
            (4)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (5)  OIE veeloomade tervise koodeks ja OIE veeloomade diagnostiliste testide käsiraamat.
         
            (6)  Komisjoni 16. detsembri 2020. aasta rakendusmäärus (EL) 2020/2236, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses selliste loomatervise sertifikaatide näidistega, mida kasutatakse veeloomade ja neilt saadud teatavate loomsete saaduste saadetiste liitu toomiseks ja liidusiseseks liikumiseks, selliste sertifikaatide ametliku sertifitseerimisega ning tunnistatakse kehtetuks määrus (EÜ) nr 1251/2008 (ELT L 442, 30.12.2020, lk 410).
         
            (7)  Komisjoni 7. detsembri 2020. aasta rakendusmäärus (EL) 2020/2002, millega kehtestatakse eeskirjad Euroopa Parlamendi ja nõukogu määruse (EL) 2016/429 kohaldamiseks seoses liidusisese loetellu kantud taudidest teavitamise ja neid käsitleva liidu aruandlusega, liidu seireprogrammide ja likvideerimisprogrammide esitamise ja neid käsitleva aruandluse ning taudivaba staatuse tunnustamise taotlemise vormingu ja korraga ning elektroonilise teabesüsteemiga (ELT L 412, 8.12.2020, lk 1).
      
      
         
            I LISA
            
               Liikmesriigid (1)
               või nende osad, mis loetakse olevat teatavatest veeloomi mõjutavatest taudidest vabad ja mille puhul on heaks kiidetud riiklikud meetmed kooskõlas määruse (EL) 2016/429 artikli 226 lõikega 3
            
            
                        Taud
                     
                     
                        Liikmesriik
                     
                     
                        Kood
                     
                     
                        Heakskiidetud riiklike meetmetega hõlmatud ala geograafiline piiritlus
                     
                  
                        Karpkalade herpesviroos (KHV)
                     
                     
                        Iirimaa
                     
                     
                        IE
                     
                     
                        Kogu territoorium
                     
                  
                        Ühendkuningriik (Põhja-Iirimaa)
                     
                     
                        UK(NI)
                     
                     
                        Põhja-Iirimaa
                     
                  
                        Karpkalade kevadvireemia (SVC)
                     
                     
                        Taani
                     
                     
                        DK
                     
                     
                        Kogu territoorium
                     
                  
                        Soome
                     
                     
                        FI
                     
                     
                        Kogu territoorium
                     
                  
                        Ungari
                     
                     
                        HU
                     
                     
                        Kogu territoorium
                     
                  
                        Iirimaa
                     
                     
                        IE
                     
                     
                        Kogu territoorium
                     
                  
                        Rootsi
                     
                     
                        SE
                     
                     
                        Kogu territoorium
                     
                  
                        Ühendkuningriik (Põhja-Iirimaa)
                     
                     
                        UK(NI)
                     
                     
                        Põhja-Iirimaa
                     
                  
                        Bakteriaalne neeruhaigus (BKD)
                     
                     
                        Iirimaa
                     
                     
                        IE
                     
                     
                        Kogu territoorium
                     
                  
                        Ühendkuningriik (Põhja-Iirimaa)
                     
                     
                        UK(NI)
                     
                     
                        Põhja-Iirimaa
                     
                  
                        Nakkuslik pankrease nekroos (IPN)
                     
                     
                        Soome
                     
                     
                        FI
                     
                     
                        Territooriumi mandriosa
                     
                  
                        Rootsi
                     
                     
                        SE
                     
                     
                        Territooriumi mandriosa
                     
                  
                        
                           Gyrodactylus salaris’e nakkus (GS)
                     
                     
                        Soome
                     
                     
                        FI
                     
                     
                        Tenojoki jõe valgala ja Näätämöjoki jõe valgala; Paatsjoki jõe, Tuulomajoki jõe ja Uutuanjoki jõe valgalasid käsitatakse puhvertsoonidena
                     
                  
                        Iirimaa
                     
                     
                        IE
                     
                     
                        Kogu territoorium
                     
                  
                        Ühendkuningriik (Põhja-Iirimaa)
                     
                     
                        UK(NI)
                     
                     
                        Põhja-Iirimaa
                     
                  
                        Austrite herpesviirus 1 μνar (OsHV-1 μνar)
                     
                     
                        Iirimaa
                     
                     
                        IE
                     
                     
                        1. piirkond: Sheephaveni laht
                        3. piirkond: Killala, Broadhaveni ja Blacksodi laht
                        4. piirkond: Streamstowni laht, 5. piirkond: Bertraghboy ja Galway laht
                        Piirkond A: Tralee Bay Hatchery
                     
                  
                        Ühendkuningriik (Põhja-Iirimaa)
                     
                     
                        UK(NI)
                     
                     
                        Põhja-Iirimaa territoorium, v.a Dundrumi ja Killough’ laht, Lough Foyle, Carlingford Lough, Larne Lough ja Strangford Lough
                     
                  
                        Lõhelaste alfaviiruse nakkus (SAV)
                     
                     
                        Soome
                     
                     
                        FI
                     
                     
                        Territooriumi mandriosa
                     
                  
               (1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesolevas lisas olevad viited liikmesriikidele Ühendkuningriiki seoses Põhja-Iirimaaga.
         
      
      
         
            II LISA
            
               Liikmesriigid (1)
               või nende osad, millel on teatavate veeloomi mõjutavate taudide likvideerimise programmid ja mille puhul on heaks kiidetud riiklikud meetmed kooskõlas määruse (EL) 2016/429 artikli 226 lõikega 3
            
            
                        Taud
                     
                     
                        Liikmesriik
                     
                     
                        Kood
                     
                     
                        Heakskiidetud riiklike meetmetega hõlmatud ala geograafiline piiritlus
                     
                  
                        Bakteriaalne neeruhaigus (BKD)
                     
                     
                        Rootsi
                     
                     
                        SE
                     
                     
                        Territooriumi mandriosa
                     
                  
                        Nakkuslik pankrease nekroos (IPN)
                     
                     
                        Rootsi
                     
                     
                        SE
                     
                     
                        Territooriumi rannikuosa
                     
                  
               (1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesolevas lisas olevad viited liikmesriikidele Ühendkuningriiki seoses Põhja-Iirimaaga.
         
      
      
         
            III LISA
            Veeloomaliigid, mis on vastuvõtlikud taudidele, mille suhtes teatavad liikmesriigid (1) on vastu võtnud riiklikud meetmed kooskõlas määruse (EL) 2016/429 artikli 226 lõikega 3
            
                        Taud
                     
                     
                        Taudile vastuvõtlikud liigid
                     
                  
                        Karpkalade herpesviroos (KHV)
                     
                     
                        Rakendusmääruse (EL) 2018/1882 lisa tabeli 3. veerus loetletud liigid
                     
                  
                        Karpkalade kevadvireemia (SVC)
                     
                     
                        Jämepea (Aristichthys nobilis), kuldkala (Carassius auratus), harilik koger (Carassius carassius), valgeamuur (Ctenopharyngodon idella), karpkala ja koi (Cyprinus carpio), pakslaup (Hypophthalmichthys molitrix), harilik säga (Silurus glanis), linask (Tinca tinca) ja säinas (Leuciscus idus)
                     
                  
                        Bakteriaalne neeruhaigus (BKD)
                     
                     
                        Kõik lõhelaste liigid
                     
                  
                        Nakkuslik pankrease nekroos (IPN)
                     
                     
                        Ameerika paalia (Salvelinus fontinalis), meriforell (Salmo trutta), lõhe (Salmo salar), idalõhe (Oncorhynchus spp.) ja siig (Coregonus lavaretus)
                     
                  
                        
                           Gyrodactylus salaris’e nakkus (GS)
                     
                     
                        Lõhe (Salmo salar), vikerforell (Oncorhynchus mykiss), arktika paalia (Salvelinus alpinus), ameerika paalia (Salvelinus fontinalis), harjus (Thymallus thymallus), järvepaalia (Salvelinus namaycush), meriforell (Salmo trutta) ja kõik nende liikidega kokku puutunud liigid
                     
                  
                        Austrite herpesviirus 1 μνar (OsHV-1 μνar)
                     
                     
                        Suur hiidauster (Crassostrea gigas)
                     
                  
                        Lõhelaste alfaviiruse nakkus (SAV)
                     
                     
                        Lõhe (Salmo salar), vikerforell (Oncorhynchus mykiss), meriforell (Salmo trutta)
                     
                  
               (1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesolevas lisas olevad viited liikmesriikidele Ühendkuningriiki seoses Põhja-Iirimaaga.